|  |
| --- |
| **Loppe** |
|  |
|
| **Systematikk** |
| **Rike:** | Dyr Animalia |
| **Rekkje:** | Leddyr Arthropoda |
| **Underrekkje:** | Seksfotingar Hexapoda |
| **Klasse:** | Insekt Insecta |
| **Underklasse:** | Flygande insekt Pterygota |
| **Infraklasse:** | Neoptera |
| **Overorden:** | Endopterygota |
| **Orden:** | **Loppe** SiphonapteraLatreille, 1825 |

Mikroskopfotografi av ei loppe
**Lopper** (Siphonaptera) er ein orden av vengelause insekt som lever som utvendige parasittar ved å suga blod av pattedyr og fuglar. Munndelane deira er utvikla for å stikka gjennom hud og skinn og suga ut blod. 

Det finst rundt 2 500 ulike loppeartar, og dei lever i alle verdsdelar. Rundt 55 finst i Noreg.

Skildring
---------

Lopper har ein flattrykt kropp sett frå sidene og er 1–8 mm lange. Hovud, kropp og bein har torner og hår som peiker bakover. Dei har følarar i groper på sidene av hovudet. Mange artar har punktauge medan andre er augelause. Føtene er kraftige og kan brukast til å hoppa.

Liv og utvikling
----------------

Lopper legg mellom nokre hundre og fleire tusen egg. Egga blir klekte etter 2–18 dagar. Larven har bitande munndeler og langstrekt kropp med eit par skyvevorter på undersida av siste bakkroppsledd. I løpet av 13–15 dagar går larven gjennom tre hudskifte og oppnår ei lengd på 4–5 mm. Lopper har fullstendig forvandling og må gjennom eit puppestadium før dei blir vaksne og kjønnsmodne (*imago*). 

Paringa finn stad etter at dei har kome ut av puppeskalet, og hannen døyr kort tid etter. Hoa treng blod for å laga egg, men begge kjønna syg blod.

Levesett
--------

Larve av loppe.
Loppelarvar lever i reir, bol eller bustaden til vertsdyra sine. Dei et tørre organiske rester og blodhaldige ekskrement frå vaksne lopper. Lopper spesialiserer seg på bestemte bustader, men mange kan veksla mellom vertsdyr. Rovdyr kan til dømes ha lopper som stammar frå byttet deira.

Lopper som vektorar
-------------------

Lopper kan overføra ormar som bendelorm og rundorm. Svartedauden blei overført frå gnagarar til menneske av ei loppe (*Xenopsylla cheopis*).

Systematisk inndeling
---------------------

* Flygande insekt
	+ Neoptera
		- Eumetabole insekter
			* Holometabole insekter
				+ Mecopteriformia
					- Antliophora
						* Orden **Lopper**, (Siphonaptera)
							+ Underorden Ceratophyllomorpha
								- Overfamilien **Ceratophylloidea**
									* Familien **Ceratophyllidae**
									* Familien **Leptopsyllidae**
									* Familien **Ischnopsyllidae**
									* Familien **Xiphiopsyllidae**
							+ Underorden Hystrichopsyllomorpha
								- Overfamilien Hystrichopsylloidea
									* Familien **Hystrichopsyllidae**
									* Familien **Chimaeropsyllidae**
								- Overfamilien Macropsylloidea
									* Familien **Macropsyllidae**
								- Overfamilien Stephanocircoidea
									* Familien **Stephanocircidae**
							+ Underorden Pygiopsyllomorpha
								- Overfamilien Pygiopsylloidea
									* Familien **Lycopsyllidae**
									* Familien **Pygiopsyllidae**
									* Familien **Stivaliidae**
							+ Underorden Pulicomorpha
								- Overfamilien Pulicoidea
									* Familien **Hectopsyllidae**
									* Familien **Pulicidae**
										+ Menneskeloppe *Pulex irritans*
								- Overfamilien Malacopsylloidea
									* Familien **Malacopsyllidae**
									* Familien **Rhopalopsyllidae**
								- Overfamilien Vermipsylloidea
									* Familien **Vermipsyllidae**
								- Overfamilien Coptopsylloidea
									* Familien **Coptopsyllidae**
								- Overfamilien Ancistropsylloidea
									* Familien **Ancistropsyllidae**

Kjelder
-------


* *Denne artikkelen bygger på «Lopper» frå Wikipedia på bokmål, den 22. april 2012.*
	+ *Wikipedia på bokmål oppgav desse kjeldene:*
		- Ottesen, P.S. (red.) 1993. *Norske Insektfamilier og deres artsantall.* NINA utredning 055, 40 sider.
* «lopper» i *Store norske leksikon*, snl.no.

Bakgrunnsstoff
--------------

 Commons har multimedium som gjeld: **Loppe**

WikispeciesWikispecies
Wikispecies har taksonomisk informasjon om **Siphonaptera** 

* Tree of Life - Lopper, (Siphonaptera). Engelskspråkleg nettstad med bilete.
* Norsk Entomologisk forening